છગન અને મગન બંને ક્લાસમાં ખાસ મિત્રો . છગન થોડો ચાલાક હતો . દરેક પહેલી અપ્રિલે તે મગન ને અપ્રિલ ફૂલ બનાવી દેતો અને તેથી મગન ને ખૂબ ચીડ ચઢતી . આ વખતે મગને નક્કી કર્યું કે તે છગન દ્વારા અપ્રિલ ફૂલ નહિ જ બને . આખરે પહેલી અપ્રિલ આવી અને જતી પણ રહી પણ છગન મગન ના ઘર બાજુ ફરક્યો પણ નહિ . બીજા દિવસે જયારે બંને ક્લાસમાં મળ્યા ત્યારે મગન બોલ્યો કે અરે તું તો ગઈ કાલે મારા ઘર બાજુ દેખાયો પણ નહિ યાર . આ વખતે તો મેં નક્કી કરેલું કે હું તને , મને અપ્રિલ ફૂલ નહિ જ બનાવા દઉં . અને તું મારા ઘરે ના આવ્યો એટલે તું મને અપ્રિલ ફૂલ પણ ના બનાવી શક્યો ……. તારો રેકોર્ડ તૂટી ગયો …. હે હે હે હે …!!! છગન થોડું ખંધુ હસ્યો અને પછી બોલ્યો કે જો , તે એવું વિચારેલું કે હું તને અપ્રિલ ફૂલ બનાવીશ પણ મેં તને ના બનાવ્યો એટલે તારી ધારણા ખોટી પડી . એટલે એવું સાબિત થયું કે મેં તને ફરી અપ્રિલ ફૂલ બનાવી દીધો ………. આમ કહી છગન ખડખડાટ હસવા લાગ્યો . મગન બિચારો નિરાશ થઇ ગયો .અને પછી બંને છુટ્ટા પડ્યા .